**Anexa**

**la Hotărârea nr.\_\_\_\_/\_\_\_\_\_\_\_\_\_\_\_\_\_\_\_\_\_**

**a Consiliului Local al municipiului Bistrița**

Caracteristicile principale şi indicatorii tehnico-economici pentru obiectivul de investiții : ”Coridor ecologic Valea Căstăilor”

INDICATORI ECONOMICI: LEI

Valoarea totală a investiției cu T.V.A. 17.441.791,47 din care C+M 12.642.144,79

INDICATORI TEHNICI:

Suprafață spațiu verde = 17.887,00 mp

Construcții (terase belvedere) = 2 buc

Construcții (pergole) = 35 buc

Pod pietonal nou = 1 buc

Durata de realizarea a investiției: 18 luni

Finanțarea obiectivului de investiție se face din: Fondul European de Dezvoltare Regională, bugetul de stat, bugetul local și alte fonduri legal constituite cu aceasta destinație, potrivit legii.

DESCRIEREA SUMARĂ A INVESTIȚIEI

Strategia de dezvoltare locală a Municipiului Bistrița pentru perioada 2010-2030, actualizată în 2022, reprezintă principalul document strategic în vigoare la nivelul Municipiului Bistrița, care definește contextul urban și identifică principalele probleme și provocări la nivel local. Proiectul propus „Coridor Ecologic Valea Căstăilor” este în perfectă concordanță cu strategia de dezvoltare locală a Municipiului Bistrița, documentul care propune viziunea de dezvoltare, obiectivele strategice, potențialele proiecte, precum și implementarea și monitorizarea acestora, integrate în cadrul partenerial abordat.

Realizarea lucrărilor pentru acest proiect va contribui la dezvoltarea zonei, atât din punct de vedere al faunei și florei, cât și din punct de vedere al spațiului urban. Totodată, realizarea investiției va contribui la îmbunătățirea imaginii orașului și la descurajarea infracționalității.

Pe plan social, spațiile urbane vor fi îmbunătățite pentru a facilita o mai bună socializare, iar dotările pentru activități sportive și de agrement vor fi introduse. Protejarea și valorificarea patrimoniului antropic și natural va avea un efect pozitiv asupra orașului.

Prin implementarea proiectului vor fi atinse toate obiectivele și direcțiile de acțiune ale Obiectivului specific 4 - Mediu natural valorificat responsabil. Emisiile de carbon vor scădea prin sporirea spațiilor plantate, implementarea iluminatului cu LED și utilizarea energiei generate de panouri solare. Prin aceste acțiuni, întreaga zonă va fi ecologizată, poluarea va fi redusă, iar reziliența la hazarduri naturale va crește.

Zona studiată se dorește a fi revitalizată prin realizarea unui coridor ecologic de-a lungul Pârâului Tărpiu, eliminarea disfuncțiilor existente, introducerea de noi funcțiuni și sporirea atractivității zonei.

Astfel este necesara rezolvarea problemelor regăsite la nivelul zonei studiate prin:

• Crearea si dezvoltarea unui coridor ecologic de-a lungul pârăului Târpiu

• Reabilitarea si ecologizarea albiei pârâului Târpiu

• Dezvoltarea vegetației într-un mod armonios si controlat.

• Dotarea zonei studiate cu mobilier urban si echipamente noi

• Implementarea unor funcțiuni/activități noi

Pentru o dezvoltare armonioasă a zonei și pentru creșterea atractivității acesteia, sunt necesare intervenții în cadrul zonei studiate. Aceste intervenții constau în:

• Realizarea coridor ecologic aferent pârâului Târpiu pe distanta de aproximativ 2.5km prin ecologizarea si reamenajarea acestuia.

• Realizare spatii verzi amenajate cu plasa tip fagure. Aceste spatii vezi vor fi in întregime circulabile.

• Realizare pasarela peste pârâul Târpiu.

• Reabilitare pasarela existenta.

• Se vor realiza 20 treceri din lemn pentru fauna, pentru a facilita mobilitatea faunei pe întregul areal studiat.

• Se vor reabilita 4 praguri de fund

• Se va curata albia minora/majora

• Se vor realiza lucrări de curățare a vegetației crescuta spontan in întreg terenul studiat prin înlăturarea acesteia

• Se vor stabiliza malurile de apa

• Se vor masca țevile de gaz cu vegetație de tipul gard viu

• Se vor realiza spaliere de vegetație in vederea mascării țevilor de gaze si apa

• Se vor realiza spaliere de vegetație realizate de asemenea din lemn, in vederea mascării estacadelor

• Se vor realiza pergole din lemn in vederea mascării traversărilor supraterane țevilor regăsite in zona de studiu

• Se vor monta bănci 75 de bănci si coșuri de gunoi

• Se vor monta 35 de pergole

• Se vor monta 34 de stâlpi de iluminat de tip led

• Se vor monta 10 rasteluri pentru biciclete

• Se va planta un număr de 500 bucăți de arbori si 1510 bucăți de arbuști. De asemenea, se va planta gazon/trifoi si se va amenaja albia majora prin plantarea de vegetație joasa.

Proiectant,

SMM INVEST CO SRL



\_\_\_\_\_\_\_\_\_\_\_oooOooo\_\_\_\_\_\_\_\_\_\_\_